આપણી વચ્ચે દ્વેષ રાખવા કોઈ કારણ નથી. આપના પુત્ર વિશ્વાસરાવ અને ભાઈ સદાશિવરાવ લડાઈમાં મૃત્યુ પામ્યા તે દુર્ભાગ્યપૂર્ણ હતું. ભાઉએ લડાઈની શરુઆત કરી તેથી મારે નાછૂટકે સામે લડવું પડ્યું. તેમ છતાં મને તેમના મૃત્યુનો અફસોસ છે. મહેરબાની કરી આપ પહેલાં જેમ દિલ્હીની રખેવાળી કરવાનું ચાલુ રાખશો તેમાં મારો કોઈ વિરોધ નથી, ફક્ત સતલજ સુધીનું પંજાબ અમારા હસ્તક રહેવા દેશો. જેમ આપે અગાઉ કર્યું હતું તેમ શાહ આલમને ફરી દિલ્હીની ગાદી પર બેસારશો અને આપણા વચ્ચે શાંતિ અને મિત્રતા રહેવા દેશો તે જ મારી હ્રદયપૂર્વકની ઇચ્છા છે, તેનું મને અનુદાન આપશો.